**KATEDRA HUDBY**

**Dražovská 4, 949 01 NITRA, +421 37 6408 305**

[**www.kh.pf.ukf.sk**](http://www.kh.pf.ukf.sk)

**POŽIADAVKY NA PRIJÍMACIE SKÚŠKY pre akademický rok 2023/2024**

**Študijný podprogram: UČITEĽSTVO HUDOBNÉHO UMENIA (v kombinácii)**

**BAKALÁRSKY STUPEŇ ŠTÚDIA (denné štúdium**)

Možnosť pokračovania v akreditovanom magisterskom stupni (2-ročné štúdium, Mgr.) a doktorandskom štúdiu (3-ročné štúdium, PhD.) v študijnom programe Pedagogika hudobného a hudobnodramatického umenia.

**Uplatnenie absolventa štúdia:**

Absolvent študijného programu je prioritne pripravovaný pre učiteľstvo umeleckých a umelecko-výchovných predmetov na základných školách a stredných školách a získava vysokoškolskú kvalifikáciu:

na vyučovanie hudobnej výchovy na druhom stupni základných škôl (5. – 8. ročník),

na stredných školách, ktoré majú v učebných plánoch zahrnuté disciplíny z oblasti hudobnej teórie, vrátane vyučovania hudobnej výchovy v 1. – 4. ročníku osemročných gymnázií,

absolvent tohto študijného programu sa môže uplatniť aj v štátnej správe, v kultúrnych a osvetových inštitúciách pri organizovaní umeleckých podujatí hudobného charakteru.

**Podmienky prijatia uchádzača na štúdium:**

Uchádzač o štúdium Učiteľstva hudobného umenia v kombinácii musí spĺňať nasledovné predpoklady:

ukončenie stredoškolského vzdelania maturitou,

úspešné absolvovanie talentovej prijímacej skúšky,

splnenie ďalších predpokladov: všeobecný hudobno-kultúrny rozhľad, základné znalosti z hudobno-teoretických disciplín, psychologicko-pedagogické predpoklady.

**Forma prijímacieho konania:**

talentová prijímacia skúška.

**Bodové ohodnotenie prijímacieho konania:**

Hlavný predmet (hra na nástroji, sólový spev): 15 bodov

Rytmické a intonačné schopnosti uchádzača: 5 bodov

Všeobecný prehľad: 5 bodov

Spolu: 25 bodov

**Stanovenie okruhu a rozsahu požadovaných znalostí:**

Vedomosti a zručnosti uchádzača z oblasti hudobnej výchovy – úroveň absolventa 1. stupňa ZUŠ podľa platných učebných osnov.

**Priebeh talentovej skúšky:**

Praktická skúška: preverenie praktických zručností v hre na zvolenom hudobnom nástroji, resp. v sólovom speve:

**hudobný nástroj:** interpretácia dvoch skladieb rôznych štýlových období – jedna zo skladieb môže byť aj technického charakteru (etuda);

**spev:** interpretácia dvoch skladieb rôznych štýlových období – jedna zo skladieb môže byť ľudová pieseň v úprave ľubovoľného skladateľa.

Písomný test:

Preverenie rytmických a intonačných schopností uchádzača.

Všeobecný kultúrny prehľad: preverenie základných vedomostí z hudobnej teórie (stupnice, intervaly, akordy, hudobné názvoslovie), preverenie základných vedomostí z oblasti hudobnodramatického umenia (definícia, charakteristika, popis a i.), dejín hudobnodramatického umenia (opera, opereta, muzikál, významné skladateľské osobnosti a i.), všeobecný prehľad zo súčasnej hudobnej kultúry (muzikály v repertoári slovenských divadiel).

Osobné a psychologické predpoklady štúdia hudby (úloha hudby v živote uchádzača, vzťah k hudbe a hudobné aktivity uchádzača, predchádzajúce štúdium a očakávania od štúdia na Katedre hudby PF UKF v Nitre, uplatnenie študentov, vzťah k deťom a skúsenosti z práce s deťmi, rečové predpoklady na vykonávanie pedagogickej profesie a i.).

*Upozornenie:* Katedra hudby odporúča zabezpečiť si vlastného korepetítora. V prípade, že uchádzač nemá vlastný klavírny sprievod, je povinný informovať Katedru hudby PF UKF v Nitre o potrebe korepetítora a poslať notový materiál najneskôr 14 dní pred konaním talentovej skúšky na adresu: mstrbak@ukf.sk

Odporúčaná literatúra:

ABRAHAM, G.: Stručné dejiny hudby. Bratislava: Hudobné centrum, 2003.

KOUBA, J.: ABC hudebních slohů. Od raného středověku k W. A. Mozartovi. Praha: Supraphon, 1988.

SMOLKA, J.: Dějiny hudby. Brno: TOGGA, 2001.

SUCHOŇ, E. – FILIP, M.: Stručná náuka o hudbe. Bratislava: OPUS, 1987.

ZENKL, L.: ABC hudební náuky. Praha: Editio Supraphon, 1986.

časopis Hudobný život.